Cacotemnus

Cacotemnus er en slekt av små, vedborende biller.

Utseende 

Små (2 – 5 mm), mørke borebiller med sylindrisk kroppsform. Brystskjoldet (pronotum) er høyt hvelvet og dekker hodet som en hette – dette er et trekk man finner hos mange treborende biller, for eksempel hettebiller (Bostrichidae) og barkbiller (Scolytinae).
Hodet er vanligvis lite og noe nedoverbøyd, fasettøynene runde eller ovale, ikke oppdelt. Antennene er forholdsvis lange og tynne, de tre ytterste leddene litt forstørrede, men uten en påfallende klubbe. Brystskjoldet er litt smalere enn dekkvingene, som er parallellsidige. De har rekker av grove punktgroper. Beina er forholdsvis lange og slanke, og kan foldes tett inntil kroppen.

Larvene er korte og trinne, gjerne mer eller mindre hårete.

Levevis 
Disse artene borer i døde bartrær.

Utbredelse 
Slekten forekommer i Europa og Nord-Amerika. I Norge er begge artene utbredt i Sør-Norge.

Systematisk inndeling 

 Ordenen biller, Coleoptera
 Underordenen Polyphaga
 Infraordenen Bostrichiformia
 Overfamilien bore- og hettebiller, Bostrichoidea
 Familien tyvbiller og borebiller, Ptinidae Latreille, 1802
 Underfamilien Stripeborebiller, Anobiinae Fleming, 1821
 Stammen Anobiini
 Slekten Cacotemnus LeConte, 1861 
 Cacotemnus rufipes (Fabricius, 1792)
 Cacotemnus thomsoni (Kraatz, 1881)

Referanser

Eksterne lenker 

 

Borebiller
Biller formelt beskrevet i 1861
Dyr formelt beskrevet av John Lawrence LeConte